Allt frá uppruna hreyfingarinnar sem umbótasinnuð menntasamtök á árunum á undan seinni heimstyrjöldinni , til núverandi stöðu hreyfingarinnar sem heimsins stærstu samfélagslega sinnuðu samtökum búddískra leikmanna , hefur kjarni Soka Gakkai ávallt verið sannfæring um takmarkalausa möguleika hvers einstaklings og rétt allra til að lifa hamingjusömu , innihaldsríku lífi . Umbætur á sviði menntunar Soka Gakkai ( þýðir orðrétt „ gildisskapandi samfélag “ ) byrjaði árið 1930 sem fræðsluhópur framfarasinnaðra kennara . Stofnandi þeirra Tsunesaburo Makiguchi ( 1871 - 1944 ) , var rithöfundur og fræðimaður . Hann sótti innblástur sinn í búddhisma Nichiren Daishonin og helgaði sig heilshugar því að bæta japanska menntakerfið . Kenning hans um gildisskapandi menntun , sem hann gaf út í bókaformi árið 1930 , snýst um þá grundvallarskoðun að hver einstaklingur hafi ótakmarkaða hæfileika og að menntun sé leit allt lífið að sjálfsvitund , visku og þroska . Áhersla Makiguchi á sjálfstæða hugsun fram yfir utanbókalærdóm og sjálfstæða ákvarðanatöku fram yfir blinda hlýðni , var bein ögrun við japönsk stjórnvöld þessa tíma , en þau litu svo á að hlutverk menntunar væri að móta auðsveipa þegna fyrir ríkið . Andstaðan við hernaðarsinnuð stjórnvöld Upp úr 1930 tók að bera á vaxandi hernaðar - og þjóðernishyggju í Japan , sem náði hámarki með þátttöku þeirra í síðari heimsstyrjöldinni . Herská ríkisstjórnin gerði Shintotrú að ríkistrú , þvert á vilja fólksins , í þeim tilgangi að fegra stríðsrekstur sinn og réðst gegn hverskonar andspyrnu . Neitun Makiguchi og Josei Toda ( 1900 - 1958 ) hans nánasta samstarfsmanns , um að gera málamiðlun með trú sína og ljá stjórnarfyrirkomulaginu stuðning , leiddi til handtöku þeirra og fangelsunar 1943 sem „ skoðanaglæpamanna “ . Þrátt fyrir tilraunir til að fá Makiguchi til að láta af grundvallarkenningum sínum hélt hann fast við sannfæringu sína og lést í fangelsi árið 1944 . Uppbygging eftirstríðsáranna Josei Toda lifði af þessar mannraunir og var leystur úr haldi nokkrum vikum fyrir stríðslok . Mitt í glundroða eftirstríðsáranna í Japan hóf hann að endurreisa Soka Gakkai og víkka hlutverk samtakanna frá vettvangi menntunar til almennra endurbóta í þjóðfélaginu . Hann hvatti til samfélaglagslega virks búddisma sem leið til sjálfstyrkingar , til að yfirstíga hindranir í lífinu og draga fram innri von , sjálfstraust , hugrekki og visku . Þessi boðskapur fékk góðan hljómgrunn , sérstaklega meðal þeirra sem höfðu verið sviptir borgaralegum réttindum í Japan . Áður en Toda lést 1958 , voru meðlimir orðnir um það bil ein milljón . Í kraftmikilli yfirlýsingu sinni árið 1957 hvatti Toda ungmenni til að vinna að afnámi kjarnorkuvopna . Þetta varð síðar að hornsteini í baráttu Soka Gakkai fyrir friði . Ný framtíðarsýn Daisaku Ikeda var 32 ára þegar hann varð forseti Soka Gakkai árið 1960 og var eftirmaður Josei Toda ( sjá Saga SGI ) . Undir hans leiðsögn héldu samtökin áfram að vaxa og tóku upp víðtækari stefnu . Alþjóðasamtök Soka Gakkai voru stofnuð 26. janúar 1975 vegna ört vaxandi fjölda meðlima um allan heim , á fyrstu friðarráðstefnu sem haldin var í heiminum á eyjunni Guam . Í dag eru samtökin alþjóðleg hreyfing sem starfar í 190 löndum og svæðum . Til að minnast stofnunar SGI leggur Ikeda fram þann 26. janúar ár hvert , tillögur til Sameinuðu þjóðanna þar sem hann bendir á aðferðir til að stuðla að friði . Rithöfundurinn og friðarsinninn Arnold Toynbee og Daisaku Ikeda Hér er farið stuttlega yfir sögu SGI ( á ensku )